CELEX: 32018R0122
Language: et
Date: 2017-10-20 00:00:00
Title: Komisjoni delegeeritud määrus (EL) 2018/122, 20. oktoober 2017, millega muudetakse Euroopa Parlamendi ja nõukogu määruse (EL) nr 1007/2011 (tekstiilkiudude nimetuste ja tekstiiltoodete kiukoostise märgistamise ja tähistamise kohta) I, II, VI, VIII ja IX lisa (EMPs kohaldatav tekst )

26.1.2018   
            
            
               ET
            
            
               Euroopa Liidu Teataja
            
            
               L 22/3
            
         KOMISJONI DELEGEERITUD MÄÄRUS (EL) 2018/122,
   20. oktoober 2017,
   millega muudetakse Euroopa Parlamendi ja nõukogu määruse (EL) nr 1007/2011 (tekstiilkiudude nimetuste ja tekstiiltoodete kiukoostise märgistamise ja tähistamise kohta) I, II, VI, VIII ja IX lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. septembri 2011. aasta määrust (EL) nr 1007/2011 tekstiilkiudude nimetuste ja tekstiiltoodete kiukoostise märgistamise ja tähistamise kohta, millega tunnistatakse kehtetuks nõukogu direktiiv 73/44/EMÜ ning Euroopa Parlamendi ja nõukogu direktiivid 96/73/EÜ ja 2008/121/EÜ, (1) ning eelkõige selle artiklit 21,
   ning arvestades järgmist:
   
               (1)
            
            
               Määrusega (EL) nr 1007/2011 nähakse ette, et tekstiiltoodete kiukoostis tuleb märkida etiketile ning tekstiiltoodete ja etiketil esitatud kiukoostise vastavust tuleb kontrollida analüüsi abil.
            
         
               (2)
            
            
               Tootja esitas komisjonile kooskõlas määruse (EL) nr 1007/2011 artikliga 6 taotluse lisada „polüakrülaat“ uue tekstiilkiu nimena kõnealuse määruse I lisas esitatud loetellu. Nimetatud taotlusele oli lisatud kõigile määruse II lisas nimetatud miinimumnõuetele vastav tehniline toimik.
            
         
               (3)
            
            
               Komisjon, olles hinnanud uue tekstiilkiu lisamise taotlust ning viinud läbi avaliku konsultatsiooni veebisaidil Europa, järeldas konsulteerides liikmesriikide ekspertide ja huvitatud isikutega, et uus tekstiilkiu nimetus „polüakrülaat“ tuleks lisada määruse (EL) nr 1007/2011 I lisas esitatud tekstiilkiu nimetuste loetellu.
            
         
               (4)
            
            
               Et võtta arvesse tehnika arengut, tuleks muuta määruse (EL) nr 1007/2011 II lisa, eelkõige seoses uue tekstiilkiu nime kavandatud määratluse ning kavandatud tuvastamis- ja kvantifitseerimismeetoditega.
            
         
               (5)
            
            
               Määruses (EL) nr 1007/2011 on sätestatud nende tekstiiltoodete loetelu, mille puhul piisab ühismärgistusest. Nende hulka kuuluvad õmblusniit, nõelumis- ja tikkimislõng väikestes kogustes (netomassiga alla 1 grammi) jaemüügiks pakendatult. Kui tehnika arengu tõttu ei ole see konkreetne toode kogustes netomassiga alla 1 grammi enam jaemüügis esindatud. Seepärast tuleks ajakohastada kõnealuse määruse VI lisas esitatud ühismärgistamisele kvalifitseeruvate tekstiilitoodete loetelu.
            
         
               (6)
            
            
               Et oleks võimalik kasutada ühtseid tekstiilkiusegude kvantitatiivse analüüsi meetodeid, tuleks muuta määruse (EL) nr 1007/2011 VIII lisas esitatud analüüsimeetodeid nii, et need hõlmaksid polüakrülaatkiude. Peale selle tuleks kõnealuse määruse VIII lisasse lisada uus polüester- ja muude kiudude kvantitatiivne analüüsimeetod.
            
         
               (7)
            
            
               Määruses (EL) nr 1007/2011 on sätestatud ka kokkuleppelised massilisad, mida kasutatakse tekstiilitootes sisalduva kiu massi arvutamiseks. Seega tuleks lisada määruse IX lisas esitatud loetellu „polüakrülaadi“ kokkuleppeline massilisa.
            
         
               (8)
            
            
               Seepärast tuleks määrust (EL) nr 1007/2011 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 1007/2011 I, II, VI, VIII ja IX lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. oktoober 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 272, 18.10.2011, lk 1.
   
      LISA
      Määruse (EL) nr 1007/2011 I, II, VI, VIII ja IX lisa muudetakse järgmiselt:
      
                  1)
               
               
                  I lisale lisatakse 50. rida:
                  
                              „50
                           
                           
                              Polüakrülaat
                           
                           
                              Kiud, mis koosneb ristsillatud makromolekulidest, milles on rohkem kui 35 massiprotsendi ulatuses akrülaatrühmi (hape, kergmetallide soolad või estrid), vähem kui 10 massiprotsendi ulatuses akrüülnitriilrühmi ahelates ja kuni 15 massiprotsendi ulatuses lämmastikku ristsildades“;
                           
                        
            
                  2)
               
               
                  II lisas muudetakse järgmisi punkte:
                  
                              a)
                           
                           
                              punktid 2 ja 3 asendatakse järgmistega:
                              
                                          „2)
                                       
                                       
                                          kavandatav tekstiilkiu määratlus:
                                          kavandatav määratlus kirjeldab kiu koostist. Uue tekstiilkiu määratluses nimetatud omadused, näiteks elastsus, peavad olema tõestatavad standardsete analüüsimeetoditega, mis tuleb esitada tehnilises dokumentatsioonis koos konkreetsete analüüsitulemustega;
                                       
                                    
                                          3)
                                       
                                       
                                          tekstiilkiu identifitseerimine: keemiline valem, erinevused olemasolevatest tekstiilkiududest, FTIR spekter (vajaduse korral) koos üksikasjalike andmetega sulamistemperatuuri, tiheduse, murdumisnäitaja ja põlemiskäitumise kohta;“;
                                       
                                    
                        
                              b)
                           
                           
                              punkt 5 asendatakse järgmisega:
                              
                                          „5)
                                       
                                       
                                          kavandatavad identifitseerimis- ja kvantifitseerimismeetodid, sealhulgas katseandmed:
                                          taotleja hindab võimalust kasutada käesoleva määruse VIII lisas loetletud meetodeid või kõnealusesse lisasse lisatavaid harmoneeritud standardeid kõige tõenäolisemalt tootmisele minevate uue tekstiilkiu ja muude tekstiilkiudude segude analüüsimisel ning teeb ettepaneku vähemalt ühe meetodi kasutamiseks. Meetodite või harmoneeritud standardite puhul, kus uut tekstiilkiudu käsitatakse lahustumatu komponendina, esitab taotleja uue tekstiilkiu d-tegurid, mis vastavad uue tekstiilkiu arvutusteks kasutatavatele massi parandusteguritele (et võtta arvesse massikadu, mida on analüüsi käigus täheldatud).
                                          Kui käesolevas määruses loetletud meetodid ei ole sobivad, esitab taotleja nõuetekohase põhjenduse ja teeb ettepaneku ühe või enama uue meetodi kasutamiseks. Kavandatav uus meetod või uued meetodid kirjeldavad kohaldamisala (k.a kiusegud), põhimõtet (eelkõige keemiline protsess ja etapid), seadmeid ja reagenti või reagente, katsemenetlust, arvutust ja tulemuste esitamist (k.a d-tegurite väärtus) ning täpsust (tulemuste usalduspiirid).
                                          Taotlus sisaldab kõiki katsetamisandmeid, eelkõige neid, mis käsitlevad kiu omadusi, tuvastamist ja kavandatavaid kvantifitseerimismeetodeid. Taotlusele lisatakse teave meetodite täpsusastme, kindluse ja korratavuse kohta;“;
                                       
                                    
                        
                              c)
                           
                           
                              punkt 7 asendatakse järgmisega:
                              
                                          „7)
                                       
                                       
                                          taotlust toetav täiendav teave tootmisprotsessi kohta ja tarbija seisukohast oluline teave:
                                          tehniline toimik sisaldab teavet vähemalt tootjate arvu, tootmisrajatiste asukoha ning uue kiu või sellest valmistatud toodete eeldatava kättesaadavuse kohta turul;“;
                                       
                                    
                        
                              d)
                           
                           
                              lisatakse punkt 8:
                              
                                          „8)
                                       
                                       
                                          näidiste kättesaadavus:
                                          tootja või tootja nimel tegutsev isik esitab piisaval hulgal puhta uue kiu ja asjakohaste kiusegude representatiivseid näidiseid, mida on vaja taotluses kirjeldatud identifitseerimis- ja kvantifitseerimismeetodite täpsusastme, kindluse ja korratavuse valideerimiseks. Komisjon võib tootjalt või tema nimel tegutsevalt isikult nõuda asjaomaste tekstiilkiudude täiendavate näidiste esitamist.“;
                                       
                                    
                        
            
                  3)
               
               
                  VI lisas asendatakse punkt 18 järgmisega:
                  
                              „18.
                           
                           
                              Õmblusniit, nõelumis- ja tikkimislõng jaemüügiks pakendatult“;
                           
                        
            
                  4)
               
               
                  VIII lisa 2. peatükki muudetakse järgmiselt:
                  
                              a)
                           
                           
                              IV punkti kokkuvõtvasse tabelisse lisatakse uus rida 17. meetodi jaoks:
                              
                                          „17.
                                       
                                       
                                          Polüester
                                       
                                       
                                          Teatavad muud kiud
                                       
                                       
                                          Trikloroäädikhape ja kloroform“;
                                       
                                    
                        
                              b)
                           
                           
                              meetodit nr 1 muudetakse järgmiselt:
                              
                                          i)
                                       
                                       
                                          punkti 1 alapunkt 2 asendatakse järgmisega:
                                          
                                                      „2.
                                                   
                                                   
                                                      lambavill (1), teiste loomade vill ja loomakarvad (2 ja 3), siid (4), puuvill (5), lina (7), harilik kanep (8), džuut (9), manillakanep (10), halfa (11), kookoskiud (12), genista (13), ramjee (14), sisal (15), vaskammoniaak (21), modaal (22), valkkiud (23), viskoos (25), akrüül (26), polüamiid või nailon (30), polüester (35), polüpropüleen (37), elastomultiester (45), elastolefiin (46), melamiin (47), kahekomponendiline polüpropüleen-polüamiid (49) ja polüakrülaat (50).
                                                      Käesolevat meetodit ei saa mitte mingil juhul kohaldada pinnalt deatsetüülitud atsetaadi suhtes.“;
                                                   
                                                
                                    
                                          ii)
                                       
                                       
                                          punkt 5 asendatakse järgmisega:
                                          „5.   TULEMUSTE ARVUTAMINE JA ESITAMINE
                                          Tulemused arvutatakse üldosas kirjeldatud viisil. d väärtus on 1,00, välja arvatud melamiini ja polüakrülaadi puhul, kus d väärtus on 1,01.“;
                                       
                                    
                        
                              c)
                           
                           
                              meetodi nr 5 punkti 1 alapunkt 2 asendatakse järgmisega:
                              
                                          „2.
                                       
                                       
                                          triatsetaat (24), polüpropüleen (37), elastolefiin (46), melamiin (47), kahekomponendiline polüpropüleen-polüamiid (49) ja polüakrülaat (50).“;
                                       
                                    
                        
                              d)
                           
                           
                              meetodi nr 6 punkti 1 alapunkt 2 asendatakse järgmisega:
                              
                                          „2.
                                       
                                       
                                          lambavill (1), teiste loomade vill ja loomakarvad (2 ja 3), siid (4), puuvill (5), vaskammoniaak (21), modaal (22), viskoos (25), akrüül (26), polüamiid või nailon (30), polüester (35), polüpropüleen (37), klaaskiud (44), elastomultiester (45), elastolefiin (46), melamiin (47), kahekomponendiline polüpropüleen-polüamiid (49) ja polüakrülaat (50).
                                          Märkus
                                          Teatava viimistluse toimel osaliselt hüdrolüüsunud triatsetaatkiud ei lahustu täielikult reagendis. Sellisel juhul ei ole meetod kohaldatav.“;
                                       
                                    
                        
                              e)
                           
                           
                              meetodit nr 8 muudetakse järgmiselt:
                              
                                          i)
                                       
                                       
                                          punkti 1 alapunkt 2 asendatakse järgmisega:
                                          
                                                      „2.
                                                   
                                                   
                                                      lambavill (1), teiste loomade vill ja loomakarvad (2 ja 3), siid (4), puuvill (5), vaskammoniaak (21), modaal (22), viskoos (25), polüamiid või nailon (30), polüester (35), polüpropüleen (37), elastomultiester (45), elastolefiin (46), melamiin (47), kahekomponendiline polüpropüleen-polüamiid (49) ja polüakrülaat (50).
                                                      Meetod on kohaldatav ka metallkompleksvärvidega värvitud akrüülkiudude ja teatavate modakrüülkiudude puhul, kuid ei ole kohaldatav peitskroomvärvidega värvitud kiudude korral.“;
                                                   
                                                
                                    
                                          ii)
                                       
                                       
                                          punkt 5 asendatakse järgmisega:
                                          „5.   TULEMUSTE ARVUTAMINE JA ESITAMINE
                                          Tulemused arvutatakse üldosas kirjeldatud viisil. d on 1,00, välja arvatud lambavilla, puuvilla, vaskammoniaagi, modaali, polüestri, elastomultiestri, melamiini ja polüakrülaadi puhul, kui d on 1,01.“;
                                       
                                    
                        
                              f)
                           
                           
                              meetodit nr 9 muudetakse järgmiselt:
                              
                                          i)
                                       
                                       
                                          punkti 1 alapunkt 2 asendatakse järgmisega:
                                          
                                                      „2.
                                                   
                                                   
                                                      lambavill (1), teiste loomade vill ja loomakarvad (2 ja 3), siid (4), puuvill (5), vaskammoniaak (21), modaal (22), viskoos (25), akrüül (26), polüamiid või nailon (30), polüester (35), polüpropüleen (37), klaaskiud (44), elastomultiester (45), melamiin (47), kahekomponendiline polüpropüleen-polüamiid (49) ja polüakrülaat (50).
                                                      Kui lambavilla- või siidkiu sisaldus segus ületab 25 %, tuleb kasutada meetodit nr 2.
                                                      Kui polüamiidi või nailoni sisaldus segus ületab 25 %, tuleb kasutada meetodit nr 4.“;
                                                   
                                                
                                    
                                          ii)
                                       
                                       
                                          punkt 5 asendatakse järgmisega:
                                          „5.   TULEMUSTE ARVUTAMINE JA ESITAMINE
                                          Tulemused arvutatakse üldosas kirjeldatud viisil. d väärtus on 1,00, välja arvatud melamiini ja polüakrülaadi puhul, kus d väärtus on 1,01.“;
                                       
                                    
                        
                              g)
                           
                           
                              meetodit nr 13 muudetakse järgmiselt:
                              
                                          i)
                                       
                                       
                                          punkti 1 alapunkt 2 asendatakse järgmisega:
                                          
                                                      „2.
                                                   
                                                   
                                                      lambavill (1), teiste loomade vill ja loomakarvad (2 ja 3), siid (4), puuvill (5), atsetaat (19), vaskammoniaak (21), modaal (22), triatsetaat (24), viskoos (25), akrüül (26), polüamiid või nailon (30), polüester (35), klaaskiud (44), elastomultiester (45), ja melamiin (47) ja polüakrülaat (50).“;
                                                   
                                                
                                    
                                          ii)
                                       
                                       
                                          punkt 5 asendatakse järgmisega:
                                          „5.   TULEMUSTE ARVUTAMINE JA ESITAMINE
                                          Tulemused arvutatakse üldosas kirjeldatud viisil. d väärtus on 1,00, välja arvatud melamiini ja polüakrülaadi puhul, kus d väärtus on 1,01.“;
                                       
                                    
                        
                              h)
                           
                           
                              meetodit nr 15 muudetakse järgmiselt:
                              
                                          i)
                                       
                                       
                                          punkti 1 alapunkt 2 asendatakse järgmisega:
                                          
                                                      „2.
                                                   
                                                   
                                                      lambavill (1), teiste loomade vill ja loomakarvad (2 ja 3), siid (4), puuvill (5), vaskammoniaak (21), modaal (22), viskoos (25), akrüül (26), polüamiid või nailon (30), klaaskiud (44), melamiin (47) ja polüakrülaat (50).
                                                      Kui segu sisaldab modakrüüle või elastaane, tehakse eelkatse, et teha kindlaks, kas kiud lahustuvad reagendis täielikult.
                                                      Kloorkiude sisaldavaid segusid võib samuti analüüsida meetodiga 9 või 14.“;
                                                   
                                                
                                    
                                          ii)
                                       
                                       
                                          punkt 5 asendatakse järgmisega:
                                          „5.   TULEMUSTE ARVUTAMINE JA ESITAMINE
                                          Tulemused arvutatakse üldosas kirjeldatud viisil. d väärtus on 1,00, välja arvatud polüakrülaadi puhul, kus d väärtus on 1,02, siidi ja melamiini puhul, kus d väärtus on 1,01, ja akrüüli puhul, kus d väärtus on 0,98.“;
                                       
                                    
                        
                              i)
                           
                           
                              lisatakse järgmine meetod:
                              „MEETOD nr 17
                              POLÜESTER JA TEATAVAD MUUD KIUD
                              (Trikloroäädikhappe ja kloroformi meetod)
                              1.   KOHALDAMISALA
                              Käesolevat meetodit kohaldatakse pärast mittekiuliste ainete eemaldamist kahekomponentsete kiusegude suhtes, mille koostisse kuuluvad:
                              
                                          1.
                                       
                                       
                                          polüester (35)
                                          ning
                                       
                                    
                                          2.
                                       
                                       
                                          polüakrülaat (50)
                                       
                                    2.   ÜLDTEAVE
                              Kahekomponentsete polüestrist ja polüakrülaadist kiusegude puhul kasutatav põhimõte, seadmed ja reagent, katsemenetlus, arvutus ja tulemuste esitamisviis on kirjeldatud standardis EN ISO 1833-25:2013. d väärtus on 1,01.“;
                           
                        
            
                  5)
               
               
                  IX lisasse lisatakse kirje 50:
                  
                              „50.
                           
                           
                              Polüakrülaat
                           
                           
                              30,00“.